cyanic-selkie/wikianc huggingface dataset:
Granfosstunnelen
Historikk
Tunnelens navn kommer fra Granfossen i Lysakerelva, som tunnelen går under. Før rehabiliteringen 2017 besto anlegget av to tunneler, allikevel har navnet Granfosstunnelen alltid blitt brukt i entall.
Infilitrasjonsbrønner
Granfosstunnelen ble drevet på slutten av 1980-tallet. Ved Lysaker krysser tunnelen under en dyprenne med løsmassetykkelse på minst 15 m. Før driving av tunnelen ble det gjort en del forundersøkelser og boret tre infiltrasjonsbrønner fra dagen. Disse brønnene var i drift ca. 1,5 år, og denne midlertidige løsningen førte til at poretrykkene ble noenlunde opprettholdt. I et område vest for tunnelen ble det registrert noe setninger. Det er også en del poretrykksmålere i området som det er målt på siden før tunnelen passerte. De leses av ca. 5 ganger i året.
I ettertid (1991/92) ble det boret tre brønner fra tunnelen. En av dem ble boret i driftsfasen og stengt av da den kom i veien for driften av tunnelen. En ny permanent brønn ble boret i sydgående/vestgående løp da tunnelen var ferdig. Brønnen har infiltrert opp til 25 l/min, men infiltrerer i dag ca. 15 l/min. Infiltrasjonstrykket er ca. 5 bar. En brønn ble oppgitt innledningsvis på grunn av driftsproblemer.
I 1997/98 ble pakkeren dratt ut og et rør skiftet ut på grunn av korrosjon. Driftserfaringene fra brønnen er tilfredsstillende, og den har fungert etter sin hensikt. Jevnlig filterrens er nødvendig. Brønnen etterses hver 14. dag, i perioder ikke så ofte. Effekten av brønnen er at poretrykket er løftet omtrent opp til opprinnelig nivå.
Liste over stortingsrepresentanter 1910–1912
Liste over alle stortingsrepresentanter i perioden 1910 til 1912. Listen omfatter alle som ble valgt til Stortinget. Det var totalt 123 representanter, fordelt med 45 til Venstre, 41 til Høyre, 23 til Det Frisinnede Venstre, 11 til Det norske Arbeiderparti og 3 til Arbeiderdemokratene. Valget medførte at regjeringen Knudsen I ble avløst av koalisjonsregjeringen (Høyre, Det Frisinnede Venstre) Konow 1. februar 1910. Den ble sittende til 19. februar 1912. Høyre trakk sine statsråder etter varm støtte til målsaken fra Konow. Regjeringen Bratlie tok over resten av perioden. Den var også en koalisjon mellom Høyre og Det Frisinnede Venstre.
Anna Georgine Rogstad møtte fra 17. mars 1911 som første kvinne på Stortinget.
Eksterne lenker
"(En del av) De data som er benyttet i denne publikasjonen er hentet	fra Norsk samfunnsvitenskapelig datatjenestes Politikerarkiv. NSD	er ikke ansvarlig for hverken analysen av dataene, eller for de	tolkninger som her er gjort."
Nan Huai-Chin
Nan Huai-Chin (forenklet kinesisk: 南怀瑾; tradisjonell kinesisk: 南懷瑾; pinyin: Nán Huáijǐn, født 18. mars 1918 i Wenzhou, Zhejiang, Kina, død 29. september 2012 i Suzhou, Jiangsu, Kina) var en samtidig åndelig lærer i samtidens Kina. Han var den mest fremtredende eleven av den chan-buddhistiske læreren Yuan Huanxian, og fikk bekreftelse på sin opplysning fra ulike mestere i den buddhistiske tradisjonen. Han ble betraktet av mange som en stor kraft i gjenoppvekkelsen av kinesisk buddhisme. Mens Nan ble betraktet av mange i Kina som en av de mest innflytelsesrike Chan-buddhistiske lærere, var han lite kjent utenfor sinosfæren.
Verdenscupen i alpint 1975/76
Sesongen 1975/1976 i verdenscupen i alpint startet 4. desember 1975 i Val-d’Isère, og ble avsluttet 19. mars 1976 i Mount St. Anne. Det ble arrangert 23 renn for herrene (7 utfor, 8 storslalåm, 8 slalåm). For kvinnene ble det også arrangert 23 renn (7 utfor, 7 storslalåm, 8 slalåm). I tillegg kom tre kombinasjonskonkurranser.
Alternativ hiphop
Alternativ hiphop (også kalt alternativ rap) er en musikksjanger som er vanskelig definerbar. Det er mange forskjellige store musikere som er alternativ rap/alternativ hiphop, for eksempel Kanye West, Gym Class Heroes og Fort Minor.
Det er mange forskjellige undersjangere til alternativ rap/alternativ hiphop, som rock/pop, jazz, hiphop og funk. Alternativ rap/alternativ hiphop er ofte feiltolket som hiphop.
Margot Bennett
Margot Bennett (født 19. januar 1912 i Lenzie, Skottland, død 6. desember 1980) var en britisk forfatter.
Bennett arbeidet i reklamebransjen i Sydney og London. Under den spanske borgerkrigen deltok hun som frivillig sykepleier.
Som forfatter er hun særlig kjent for sine kriminalromaner, selv om hun også skrev innen andre sjangre. Hennes roman Someone From the Past vant i 1958 den fjerde Gold Dagger (den gang kalt The Red Herring Award) for beste krimroman publisert på engelsk.
Best kjent av hennes produksjon er trolig kriminalromanen The Widow of Bath (1952, filmet for fjernsyn av BBC i 1959) og sciencefictionromanen The Long Way Back (1954) som tar opp tema omkring rasisme. Sistnevnte skildrer en afrikansk ekspedisjon til et fremtidig England i ruiner, hvor de siste hvite er redusert til huleboere.
Fra 1957 og frem til midten av 1960-årene arbeidet Bennett for fjernsyn, og skrev blant annet manus for flere tv-serier på BBC.
Svartistunnelen
Det er forbud mot fotgjengere og syklister i Svartistunnelen. Alternativ rute for syklister er ferge mellom Vassdalsvik og Ørnes. Forbudet skyldes fare for gass i tunnelen. Fergestrekningen mellom Vassdalsvik og Ørnes var del av fylkevei 17 før tunnelen ble åpnet.
Svartistunnelen var Norges lengste veitunnel da den ble åpnet. I dag er den 4. lengst i Nordland, etter Toventunnelen, Korgfjelltunnelen og Steigentunnelen.
Tunnelen ble som den første i Norge laget med bruk av en fullprofilmaskin med en diameter på 6,25 meter. Det gjør den for smal til å ha midtlinje. Dette gjør tunnelen til lite oversiktlig og vanskelig å holde seg på sin side.
I likhet med mange andre tunneler i Norge er Svartistunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Damallsvenskan 1992
Damallsvenskan 1992 er den femte sesongen av Damallsvenskan. Serien ble spilt mellom 17. april og 3. oktober 1992. Öxabäck/Mark IF vant serien ett poeng foran Gideonsbergs IF. Malmö FF kom på tredjeplass. I sluttspillet vant imidlertid Gideonsbergs IF. Dette er den eneste gangen i Damallsvenskan der sluttspillvinneren og serievinneren har vært forskjellig.
Tabell
Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
Sluttspill
Data for sluttspillet mangler. Imidlertid vant Gideonsbergs IF.
St. Franciskus hospital i Arendal
St. Franciskus hospital i Arendal var et hospital i Arendal, åpnet i 1911.
I 1910 hadde biskop Johannes Olav Fallize planer om å opprette en katolsk menighet i Arendal, så han kjøpte et hus på Tyholmen som kunne bygges om til hospital. Moder Bonaventura og noen av St. Franciskus Xaveriussøstrene fra Stavanger reiste dit, og i 12. november 1911 ble hospitalet innviet av Biskop Fallize, under navnet St. Franciskus hospital. Dette var det første fullt utstyrte sykehus i Arendal. Forstanderinne var Sr. Paula.
Det ble også opprettet en katolsk skole, St. Franciskus skole, som ble drevet av søstrene. Sr. Camilla var lærerinne fra begynnelsen.
Hospitalet slet med for dårlig plass, og i 1932 ble det utvidet. I 1971 ble hospitalets første etasje gjort om til fylkets øyeavdeling med legekontorer og operasjonsstue. I 1975 flyttet søstrene fra hospitalet til et nytt søsterhjem, som ble innviet av biskop Gran den 4. oktober.
Sykehuset ble solgt i 1994 til Aust-Agder fylkeskommune for fire millioner kroner, som etter hvert gjorde det til en ekstern del av Aust-Agder Sentralsjukehus og senere Aust-Agder Sykehus. I 2002 solgte fylkeskommunen seg ut av de gamle lokalene til søstrenes hospital, og menigheten kjøpte lokalene tilbake. St. Franciskus skole flyttet inn i de gamle lokalene samme år.
Edmund Black
Edmund Black (født 3. mai 1905, død 22. oktober 1996) var en amerikansk friidrettsutøver.
Han representerte USA under Sommer-OL 1928, hvor han tok bronse i sleggekast.
Aircel Chennai Open 2017
Aircel Chennai Open 2017 var en tennisturnering, og del av ATP-touren 2017 som fant sted i Chennai i India fra 2. til 8. januar 2017. Det ble konkurrert i singel og dobbel for menn på hardcourt.
Sjalupp
En sjalupp kan være flere forskjellige typer båter:
Shenpen Hookham
Susan Kathryn Rowan (født 1946 i Essex, England), også kjent som Shenpen Hookham, er en buddhistisk lærer som har undervist i mer enn 40 år i tradisjonene mahamudra og dzogchen i tibetansk buddhisme.
Cayo Sabinal
Cayo Sabinal er en av øyene i Jardines del Rey (Kongens haver) langs Cubas nordkyst i provinsen Camagüey. Øya er omtrent 8 km bred og ca. 30 km lang. Den er utbygd for turisme langs vakre strender.
Huitfeldt-bindingen
Huitfeldt-bindingen er en skibinding som er opprinnelsen til dagens moderne skibindinger. Den ble funnet opp av Fritz Huitfeldt i 1894, og hadde tåjern og lærreim rundt hælen.
Da bindingen ble lansert i 1894, ble den sett på som en revolusjon på området. Den hadde stive jernører og tilfredsstilte en rekke krav til en god binding, blant annet gav den god sidestøtte, den gnagde ikke, den var solid og var lett å reparere og den var heller ikke for dyr. Han kalte førsteutgaven «boltebinding», og den ble også satt i serieproduksjon i 1896 og forbedret i 1897. Siden ble den videreutviklet med en strammemekanisme i 1904 og etter hvert fikk den navn etter sportshandleren som fant den opp. Den fikk et stort marked i tretti år både innen langrenn og alpint.
Alevtina Sjtarjova
Alevtina Sjtarjova (født 9. februar 1997) er en russisk ishockeyspiller.
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 4 med det russiske landslaget.
Gedern
Personer
Tysklands tidligere visekansler, fyrst Otto zu Stolberg-Wernigerode, ble født på slottet i Gedern.
Bendik og Årolilja
«Bendik og Årolilja» er ei folkevise av typen som kalles middelalderballade. I TSB-katalogen er den typologisert som TSB D 432.
Handling
Bendik forelsker seg i kongsdattera Årolilja. En småsvein forteller kongen at Bendik besøker datter hans, og kongen dømmer Bendik til døden. Årolilja ber for ham, men han blir halshugd. Årolilja dør av sorg, og de blir begravet på hver sin side av kirken. Opp fra de to gravene vokser det liljeranker som fletter seg i hverandre over kirketaket. Kongen angrer på at han fikk Bendik halshugd.
Utbredelse
Visa er dokumentert hovedsakelig i Telemark og i noen fragmenter fra Setesdal. I 1698 skrev amtmann Lillienskiold opp en versjon av visa som var knyttet til Kjølnes i Finnmark. Dette er en av de eldste dokumenterte norske balladetekstene (Blant de eldste er Riddaren i Hjorteham i et håndskrift fra Skien fra ca. 1500, Friarferdi til Gjøtland fra 1612 og Ramnebryllaupet i Kråkelund i et skillingstrykk fra 1647). Denne finnmarksversjonen legger mye mindre vekt på kjærligheten, og ender med at Bendikts bror tar hevn over kongen. Teksten ble trykt i Lillienskiolds finnmarksbeskrivelse Speculum Boreale.
Melodier
Lindeman har skrevet opp to melodier fra Tuddal til den danske teksten (Edmund og Benedikt) fra Kjempeviseboka. Enkelte av strofene har også blitt sunget som gamlestev, og Catharinus Elling har skrevet opp et par melodier til slike strofer. Den melodien som blir brukt i vår tid er imidlertid komponert av Ingvar Bøhn i 1882.
Innspillinger
Arve Moen Bergset sang den på Norske Ballader: 30 ballader: om drap og elskov, skjemt og lengsel blant riddere, jomfruer, kjemper og dyr. Grappa 2009, HCD 7239, ISBN 7033662072392.
Hitterdal kapell
Hitterdal kapell er et kapell fra 1959 i Røros kommune, Trøndelag fylke.
Byggverket er i tømmer og har 100 plasser. Arkitekt for kirken var John Tverdahl.
Adkomst til stedet er via fylkesvei 31.
Fartsgrenser i Tsjekkia
Fartsgrenser i Tsjekkia er 50 km/t innen tettbygd strøk og 90 km/t utenfor tettbygd strøk, med mindre noe annet er skiltet.
På motorveier kan fartsgrensen være opp til 130 km/t. For tyngre kjøretøy og visse andre spesielle grupper kjøretøy, gjelder ytterligere fartsbegrensninger.
Strange Highways
Strange Highways er det sjette studioalbumet til Dio, utgitt i 1994. Albumet ble innspilt etter at Ronnie James Dio og Vinny Appice var med på Black Sabbath-albumet Dehumanizer og den påfølgende turneen i 1992. Etter uoverensstemmelser mellom Dio og Craig Goldy ble Tracy G (Tracy Grijalva) bandets nye gitarist, og bassisten Jeff Pilson ble hentet fra bandet Dokken.
Sporliste
All tekst av Ronnie James Dio, all musikk av Dio, Tracy G, Jeff Pilson & Vinny Appice
Signe Horn
Signe Horn (født 23. januar 1960) er en norsk tidligere politiker (Ap) og lobbyist. Hun er pr. 2009 direktør for samfunnskontakt i Rom Eiendom.
Horn er cand.polit. med hovedfag i sammenliknende politikk fra Universitetet i Bergen (1986). Fra 1986 til 1988 var hun konsulent i Sosialdepartementet, fra 1988 til 1990 leder for pressesenteret i Regjeringskvartalet, og i 1990 informasjonskonsulent i Sosialdepartementet. Horn ble deretter gruppesekretær i bystyregruppen til Arbeiderpartiet i Oslo, og fra 1992 til 1994 var hun byrådssekretær for finans- og planleggingsbyråd Rune Bjerke. I 1994 ble hun politisk rådgiver i Nærings- og energidepartementet.
I 1995 ble Horn Oslos byråd for barn- og utdanning i byrådet til Rune Gerhardsen. Høsten 1996 gikk hun ut i fødselspermisjon med byråd for arbeid og sosiale tjenester Torild Lien Utvik som vikar, men innen Horn kom tilbake igjen var Gerhardsen-byrådet gått av. Horn gikk da tilbake til bystyret, og ble leder for Kultur- og utdanningskomitéen. I 1999 gikk hun ut av bystyret.
I 1999 begynte Horn som pr-medarbeider i Woldsdal & Partnere. Hun jobbet deretter som politisk rådgiver i Arbeiderpartiet, før hun i 2004 ble kommunikasjonsdirektør i Konkurransetilsynet. I 2006 ble Horn kommunikasjonssjef i Fornyings- og administrasjonsdepartementet, før hun gikk over til stillingen som direktør for samfunnskontakt i NSB-konsernet i 2007.
Horn var styreleder i det kommunale selskapet Undervisningsbygg Oslo KF til 27. september 2006. Horn har også sittet i styret i Europabevegelsen.
Elisa Casanova
Elisa Casanova (født 26. november 1973) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Viktorija Kulisjova
Viktorija Kulisjova (født 12. august 1999) er en russisk ishockeyspiller.
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 4 med det russiske landslaget.
Danomani
Danomani er et begrep brukt om en overdreven beundring av Danmark og alt som er dansk. Det var Henrik Wergelands far Nicolai Wergeland som oppfant dette begrepet i 1814 for å betegne de nordmenn som knyttet seg nærmere til Danmark enn til Norge. På 1800-tallet ble det også brukt om Welhaven og hans krets.
Sy Barry
Seymour «Sy» Barry (født 12. mars 1928 på Manhattan, New York) er en amerikansk tegneserietegner. Han tegnet Fantomet-stripene i 33 år fra 1961 til 1994, og er den tegneren som har hatt mest innvirkning på serien.
Barry ble inspirert til å begynne med tegning av broren Dan (kjent blant annet for tegneserien Lyn Gordon), og han kom inn på den prestisjefulle New York School of Art and Design. Etter å ha tatt eksamen der, jobbet Barry for forlaget DC Comics, der han skisset, tusjet og fargela serier som Johnny Peril, Hopalong Cassidy og Johnny Thunder. Han hjalp også broren Dan på Lyn Gordon, og tegnet flere striper av denne serien, selv om disse er signert Dan Barry.
Barry begynte å tegne dagsstripene til Fantomet i 1961 etter Wilson McCoys plutselige dødsfall, og hans første historie var «Slavebyen Mucar». Barry forsøkte å etterligne McCoys enkle tegnestil i begynnelsen, men gikk snart over til sin egen stil, som senere er blitt Fantomet-seriens faste stil.
Barry fortalte på Norgesbesøk i 2001 at han umiddelbart gjorde flere endringer på Fantomet-figuren da han begynte å tegne serien. Blant annet flyttet han Hodeskalleringen fra høyre ringfinger til høyre langfinger – om den skulle sette merker på skurkenes haker, måtte den være der for at den skulle ha noen effekt. Han laget også en ny frakk til Mr. Walker, for den forrige «var fæl». Han gjorde også Ulv mer ulveaktig, så den ikke skulle kunne feiltas for en hund.
The Girl I Left Behind Me
The Girl I Left Behind Me, også kjent som The Girl I Left Behind, er en gammel folkemelodi. Den kan ha vært kjent i Amerika så tidlig som i 1650-årene under navnet Brighton Camp, men i alle fall var den kjent i Irland som The Rambling Labourer og The Spailpin Fanach, og ble først publisert i trykket form i Dublin i 1791.
Sy Barry
Sy Barry hadde ansvaret for Fantomet-stripene i 33 år, og da dette er en bransje med stramme deadlines, måtte han følgelig ha en del assistenter. Disse var imidlertid anonyme, men man vet om en del av dem. George Olesen ble etter Barrys pensjonering selv hovedtegner av Fantomet-stripene (sammen med Keith Williams). Bob Forgione har også vært assistent, og André LeBlanc ble også kjent etter å ha vært assistent for Barry.
Olaf Scholz
Olaf Scholz (født 14. juni 1958 i Osnabrück) er en tysk jurist og politiker (SPD). Han ble 8. desember 2021 valgt som Tysklands forbundskansler.
The Girl I Left Behind Me
Den har mange variasjoner og vers. Her er ett eksempel:
Olaf Scholz
Scholz var fra 2011 til 2018 førsteborgermester og dermed regjeringssjef i delstaten Hamburg, og fra 2007 til 2009 Tysklands arbeids- og sosialminister. Han var fra 2018 til 2021 Tysklands finansminister. Han var en periode av 2018 fungerende leder for SPD, men tapte ledervalget i 2019. Etter valget framforhandlet SPD en regjeringserklæring sammen med De grønne og Fridemokratene, og Scholz overtok som forbundskansler etter Angela Merkel 8. desember 2021.
Lane County (Oregon)
Lane County er et fylke i den amerikanske delstaten Oregon. Det ligger i den vestlige delen av staten og det grenser mot Lincoln County, Benton County og Linn County i nord Douglas County i sør, Deschutes County i øst og mot Klamath County i sørøst. Det grenser også mot Stillehavet i vest.
Olaf Scholz
Liv og virke
Scholz ble født i Osnabrück og tilbrakte sin barndom i Hamburg. Hans far arbeidet seg opp fra selger til daglig leder i tekstilbransjen. Foreldrene og besteforeldrene som var jernbaneansatte, kom fra Hamburg. Scholz er utdannet jurist, og fikk advokatbevilling i 1985. Hans spesialfelt er arbeidsrett.
Lane County (Oregon)
Lane Countys totale areal er 12 229 km² hvorav 435 km² er vann. I 2000 hadde fylket 322 959 innbyggere og administrasjonssenteret ligger i byen Eugene som også er fylkets største by. Fylket ble grunnlagt i 1851 og har fått sitt navn etter guvernør Joseph Lane.
Olaf Scholz
Liv og virke
Scholz ble medlem av SPD i 1975, og var aktiv i ungdomsorganisasjonen Jusos, bl.a. som føderal nestleder (1982–1988). Han var leder for SPD i Hamburg fra 2000 til 2004, og ble innvalgt i SPDs føderale styre i 2001. Fra 2005 til 2007 var Scholz parlamentarisk forretningsfører for SPDs Forbundsdagsfraksjon. Fra mai til oktober 2001 var han senator for innenrikssaker i bystaten Hamburg og mellom 2002 og 2004 generalsekretær i SPD.
Han var medlem av Forbundsdagen fra 1998 til 2001 og har igjen vært innvalgt i Forbundsdagen siden 2002. Han er direktevalgt i parlamentet fra valgkretsen Altona.
Olaf Scholz er gift med Britta Ernst, utdannelsesminister i Brandenburg.
Fotball under Middelhavslekene 1971
Fotball under Middelhavslekene 1971. Fotball var en av flere sporter under de sjette middelhavslekene som ble arrangert i İzmir i Tyrkia i perioden 6. til 17. oktober 1971. Det var sjette gangen som fotball var med på programmet under Middelhavslekene. Det var kun en fotballturnering for menn, åtte lag deltok. Jugoslavia vant finalen med 1-0 over Tyrkia og Frankrike vant bronsefinalen mot Marokko med 1-0.
Cherimoya
Cherimoya (alternativt skrevet chirimoya) er en frukt av planten Annona cherimola som opprinnelig vokste i Sentral- eller Sør-Amerika. Frukten er spiselig og dyrkes i dag både der og i sørlige California, sør i Asia, og i sørlige landområder fra Portugal til Calabria. Den har lyst, nesten hvitt fruktkjøtt og sorte kjerner, og har en nokså intens søtsmak. Størrelsesvariasjonene kan sammenliknes med mango. De svarte frøene/kjernene er giftige.
Jan Alfred Løtvedt
Jan Alfred Løtvedt (født 30. april 1931, død 12. oktober 2008) var en norsk fotograf og filmprodusent. Han overtok et av Bergens eldste fotografiske atelier i 1952, fra sine foreldre, Lars og Dagmar Løtvedt. Bedriften drives i dag videre av hans tre barn: Truls Jan (født 1958), Lars Jakob (født 1961) og Lene Løtvedt (født 1968).
Løtvedt arbeidet videre med filmproduksjoner for den norske Filmavisen, og videre for en rekke norske og utenlandske oppdragsgivere innen sjøfart og industri, blant annet skipsreder Hilmar Reksten. Hans kunstneriske filmproduksjon ble redigert og deler av dette presentert under Bergen internasjonale filmfestival og Festspillene i Bergen i 2009 som forestillingen J.A. Løtvedt på verdenshavene.
Løtvedt utvidet sin virksomhet med to studio for opptak og filmatisk etterarbeid i Feråsen på Sandsli, syd for Bergen, som drives videre av hans datter Lene Løtvedt.
Løtvedt var æresmedlem av Bergen Fotograflaug, og mottok førsteprisen for manuskriptet Gipsy Blood i Venezia i 1951, Æresprisen fra Os Filmfestival i 2006, og en rekke utmerkelser for sine industrifilmer laget på 1970- og 1980-tallet, blant annet The salvation of Deep Sea Driller.
Juniperus scopulorum
Juniperus scopulorum  eller «Rocky Mountain Juniper» er en art av bartrær som tilhører einerslekten Juniperus i sypressfamilien. Den vokser i det vestlige Nord-Amerika – i Britisk Columbia og Alberta, videre i hele det vestlige USA inklusive Rocky Mountains, og lokalt i det vestlige Texas. I det nordlige Mexico går den ned til Sonora og Coahuila. En tidligere antatt variant på Vancouver Island antas av mange å være en egen art – Juniperus maritima.
Arten er et tre k på 5–15 meters høyde, sjelden inntil 20 meter. Den har grønne, skjellaktige nåler inntil 1–2 mm lange (sjelden inntil 5 mm). Unge nåler er inntil 10 mm lange. Den er nesten uten unntak særbu med hann- og hunnblomster på ulike individer. Bærkonglene modner på 18 måneder til et blått, 6–9 mm stort, rundt eller todelt bær med 2-3 frø. Bærene har et lyst, tydelig hvitt vokslag som gjør dem nærmest hvite av utseende. Hannkonglene er 2–4 mm store og sprer sitt pollen om våren. Man antar at alderen kan bli opp mot 2000 år.
Arten danner hybrider med Juniperus virginiana, særlig der disse møtes i USA. Noe sjeldnere er hybrider med Juniperus horizontalis.
John Robert Morrison
John Robert Morrison (valgt kinesisk navn:  馬儒翰, født 17. april 1814, død 29. august 1843) var annen sønn av kinamisjonæren Robert Morrisons ekteskap med Mary Morton.
Han var oversetter, diplomat og misjonær i Kina og Det fjerne østen, og forbindes mest med Kanton og Hongkong. John Morrison deltok ved forhandlingene som førte til Nanjingtraktaten og ble den første kolonialsekretær i Hongkong i 1843.
Allegra Lapi
Allegra Lapi (født 8. september 1985) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
Lagtingsvalget på Åland 2011
Lagtingsvalget på Åland 2011 ble avholdt på Åland den 16. oktober 2011, og valgte 30 representanter (med forholdstallsvalg etter kommuner) til Ålands lagting for en fireårsperiode. Liberalerna på Åland gjorde sitt hittil dårligste valg med 19,7 % av stemmene, et fall på 12,9 prosentpoeng og for første gang under 20 %. Åländsk Center ble igjen største parti, og Moderaterna på Åland og Ålands Framtid opplevde også betydelig fremgang.
Røros kapell
Røros kapell er gravkapellet på Røros kirkegård, i Røros kommune, Trøndelag fylke. Kapellet ble tegnet av Erik Guldahl og oppført i 1962. Det er av betong og har 220 plasser.
Bygget har sirkelformet grunnplan, og utformingen er inspirert av samiske gammer. Det er krematorium i underetasjen. På 2010-tallet er kapellet og kremasjonsanlegget oppgradert, med ferdigstilling i 2016. I kapellet tilbys med det et livssynsnøytralt seremonirom.
Palestinske sikkerhetsmyndigheter
Preventive Security Service (arabisk:, /as-sulṭaᵗᵘ l-filasṭīniyya/, De palestinske sikkerhetsmyndighetene, eller nok الأمن الوقائي , /al-’amn al-wiqā‘ī/, Beskyttende sikkerhet[styrkene]) er den palestinske selvstyremyndighetens (PNA) offisielle sikkerhetsapparat. Det ble opprettet i 1994 av Yasir Arafat som en del av Oslo-avtalen. Apparatet innehar en rolle tilsvarende vanlige politistyrker, men én avdeling som er ansvarlig for Gazastripen og én for Vestbredden.
Organisasjonen har blitt anklaget for tortur og mishandlende avhør mot Arafats politiske motstandere og andre konflikterende personer, som var mot PNA.
Anatolij Samotsvetov
Anatolij Samotsvetov (født 27. november 1932, død 17. august 2014) var en russisk friidrettsutøver.
Tennis under Middelhavslekene 1971
Tennis under Middelhavslekene 1971. Tennis var en av flere sporter under de sjette middelhavslekene som ble arrangert i İzmir i Tyrkia i perioden 6. til 17. oktober 1971. Det var tredje gangen som tnnis var med på programmet under Middelhavslekene. Det ble spilt en single- og en doubleturnering for menn. Spania ble beste nasjon, de vant begge gullmedaljene.
Motaz Hawsawi
Motaz Ali Hassan Hawsawi (født 17. februar 1992) er en saudiarabisk fotballspiller som spiller for den saudiarabiske klubben Al-Ahli Saudi FC.
Landslaget
Han ble tatt ut i s tropp til VM i fotball 2018 i Russland.
Lázár Lovász
Han representerte Ungarn under Sommer-OL 1968, hvor han tok bronse i sleggekast.
Sympathy for the Devil
«Sympathy for the Devil» er en sang av The Rolling Stones skrevet av bandets vokalist Mick Jagger og dets gitarist Keith Richards.
Sangen er 6 minutter og 18 sekunder lang og ble spilt inn i Olympic Sound Studios i London i juni 1968. Den ble inkludert på albumet Beggars Banquet, som ble gitt ut 6. november 1968 i Storbritannia 7. desember 1968 i USA. Den er også utgitt som singel.
Teksten forteller i første person hvordan djevelen har forårsaket katastrofer og lidelser gjennom menneskets historie, men han krever fortsatt sympati.
Sangen begynner slik: Please allow me to introduce myself
I'm a man of wealth and taste
I've been around for a long long year
Stolen many man's soul and faith Den havnet på 32. plass i musikkmagasinet Rolling Stones liste over de 500 beste sangene gjennom tidene.
Sympathy for the Devil er også tittelen på en versjon av en film fra 1968 av Jean-Luc Godard, som i originalversjon heter One Plus One. Filmen skildrer den amerikanske motkulturen på slutten av 1960-tallet, og viser også Rolling Stones som spiller inn sangen i studio. Under innspillingen forårsaket en filmlampe en stor brann i studioet som voldte betydelig skade og ødela noe av Stones' utstyr. Imidlertid ble båndopptaket lagret av produsent Jimmy Miller før han flyktet fra studioet, og Godard fortsatte å filme brannen.
Annina Rajahuhta
Rajahuhta vant en olympisk bronsemedalje i ishockey under vinter-OL 2010 i Vancouver. Hun var med på Finlands kvinnelandslag i ishockey som kom på tredjeplass etter å ha beseiret Sverige med 3-2 i bronsefinalen. Hun spilte på Finlands lag under Vinter-OL 2018 i Pyeongchang, hvor hun tok bronse.
Sympathy for the Devil
Det er flere andre artister som har gitt ut coverversjoner av sangen, blant annet Guns N’ Roses, Bryan Ferry, goth metal-bandet Tiamat samt Motörhead.
Cookøyene under Sommer-OL 2000
Cookøyene under Sommer-OL 2000. Tre utøvere, to menn og en kvinne fra Cookøyene deltok i tre grener, friidrett, seiling og vektløfting i Sommer-OL 2000 i Sydney. Det var fjerde gangen Cookøyene sendte deltagere til et sommer-OL. De vant ingen medaljer.
Qin He
Qin He (født 14. desember 1984) er en kinesisk bryter som bryter i fri-stil i 60-kilosklassen. Han representerte Kina under Sommer-OL 2008 der han ble utslått i første runde.
Jógvan Fríðriksson
Jógvan Fríðriksson (født 19. februar 1957 i Strendur) er en færøysk biskop. Han er biskop, og dermed leder, for den færøyske statskirken Fólkakirkjan.
EM i friidrett innendørs 1990
Det '''21. EM i friidrett innendørs''' ble arrangert fra 3. til 4. mars 1990 i Kelvin Hall International Sports Arena i Glasgow i Skottland.
Brisbane International 2017
Brisbane International 2017 var en tennisturnering, og del av ATP-touren 2017 og WTA-touren 2017 som fant sted i Brisbane i Australia fra 1. til 8. januar 2017.
EM i friidrett innendørs 1990
Dette var første gang tresteg var en øvelse for kvinner. DDR og Sovjetunionen deltok i EM i friidrett innendørs for siste gang i dette mesterskapet. Dette var også siste gang EM innendørs ble arrangert årlig, neste EM innendørs var i 1992, og var fra da av toårlig.
Brisbane International 2017
Det ble konkurrert i singel og dobbel for menn og kvinner på hardcourt.
Jekaterina Nikolajeva
Jekaterina Nikolajeva (født 5. oktober 1995) er en russisk ishockeyspiller.
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 4 med det russiske landslaget.
EM i friidrett innendørs 1990
60 m
<br style="clear:left;" />
200 m
<br style="clear:left;" />
400 m
<br style="clear:left;" />
800 m
<br style="clear:left;" />
1500 m
<br style="clear:left;" />
3000 m
<br style="clear:left;" />
Høydehopp
<br style="clear:left;" />
Stavsprang
<br style="clear:left;" />
Tresteg
<br style="clear:left;" />
Kulestøt
<br style="clear:left;" />
5000 m kappgang
<br style="clear:left;" />
60 m hekk
<br style="clear:left;" />
Lengdehopp
<br style="clear:left;" />
3000 m kappgang
Beate Anders ble første kvinne som brøt 12-minuttersgrensen på 3000 meter. <br style="clear:left;" />
Tyrkvisjonens sangkonkurranse 2020
Tyrkvisjonens sangkonkurranse 2020, eller Türkvizyon Şarkı Yarışması 2020, var den fjerde utgaven av Tyrkvisjonens sangkonkurranse. Konkurransen ble arrangert av den tyrkiske musikk-TV-kanalen Türk Müzik Birliği (TMB TV) med en finale 20. desember 2020 i Tyrkias største by, Istanbul.
Dette var tredje gang Tyrkia har vært vertskap for Tyrkvisjonens sangkonkurranse, og det var andre gang konkurransen ble arrangert i Istanbul. Programmet ble ledet fra et TV-studio i Istanbul hvor forhåndsinnsendte bidrag fra de ulike deltakerlandene og -regionene ble presentert.
Bakgrunn
Tyrkvisjonens sangkonkurranse er en årlig sang- og musikkonkurranse som ble arrangert første gang i 2013. Av ulike årsaker har konkurransen ikke blitt avholdt etter 2015, og konkurransen i 2020 blir det fjerde arrangementet i løpet av en tidsperiode på syv år.
Den 17. oktober 2020 offentliggjorde konkurransearrangøren TMB TV på sine nettsider og på sosiale medier at Tyrkvisjonens sangkonkurranse skal arrangeres som en internett-begivenhet i Istanbul i desember, med bidrag som er filmet på forhånd og sendt inn fra de ulike deltakerlandene og -regionene. I de tidligere årene konkurransen har vært avholdt har artistene fremført sine bidrag direkte på scenen i arrangørbyen.
Teknikk og forberedelser
Som følge av at konkurransen ble arrangert uten at deltakerne fremførte sine bidrag direkte på scenen i vertsbyen, skulle de ulike nasjonale og regionale organisatorene innen 15. september 2020 sende inn videoopptak av bidraget. De innsendte videoene skulle være i HD-kvalitet gjort fra tre ulike vinkler (helbilde, over brystet og et nærbildeopptak av bare hodet). Artistenes videobidrag skulle fremføres med en grønn chroma key-bakgrunn. TMB TVs samarbeidspartnere skulle også sende inn filmklipp som ble benyttet til å lage postkortene mellom bidragene.
Programledere
Konkurransen ble presentert og ledet av Esra Balamir, Refik Sarıöz og Nermin Barıs fra et TV-studio. Det ble først offentliggjort to programledere, før det den 17. desember ble annonsert at to kvinner og en mann skulle være programledere. Esra Balamir fra Adana er kjent som skuespiller, sanger, modell og tidligere programleder i blant andre Kral TV. Refik Sarıöz er radio- og TV-vert. Nermin Barıs er en aserbajdsjansk programleder som også er kjent fra TMB TV. Hun var en av programlederne da Tyrkvisjonens sangkonkurranse ble arrangert i Kazan i 2014 og da Bala Türkvizyon ble arrangert i Istanbul i 2015.
Jury og avstemningsprosedyre
Juryen var sammensatt av ett medlem fra hver deltakerregion som ble valgt av lederen for regionens delegasjon, to personer fra TMB TV og en representant fra sponsorene. Juryens leder var Güneş Cingöz, lederen for Hviterusslands delegasjon og tidligere deltaker i konkurransen i 2013.
Deltakere
Nogaienes ungdomsunion, som sto bak utvelgingen av Stavropols bidrag, var de første til å kunngjøre sin deltakelse på sosiale medier 5. oktober 2020. Kirgisistan og Tuva var de siste deltakerne som ble offentliggjort 15. desember.
Deltakernes startrekkefølge i finalen ble tilfeldig trukket av TMB TV 15. desember i et internett-møte med juryen.
Debut-regioner
De to landene Polen og Moldova, det russiske oblastet Tjumen, nogaier i Russland og uigurene i Kasakhstan debutererte i Tyrkvisjonens sangkonkurranse i 2020. Polen og Moldova skulle opprinnelig delta første gang i. Den sibirtatariske befolkningen i Russland debuterte og ble representert som Trjumen. Nogaiene skulle debutere i 2015 som Stavropol og uigur-folket skulle opprinnelig delta i 2013 som Xinjiang, men de trakk seg da fra konkurransen.
Deltakere som trakk seg
Nederland og Sverige skulle debutere i konkurransen med henholdsvis Elcan Rzayev og Arghavan Agida. Rzayev bekreftet senere at han måtte trekke seg fordi han ikke fikk muligheten til å filme sin opptreden før konkurransen som følge av landets strenge restriksjoner som var innført i forbindelse med covid-19. Agida filmet sitt bidrag «Dirçəliş» 5. desember, og få dager senere ble det kjent at Sverige ikke skulle delta. Ifølge uoffisielle kilder skyldtes dette at bidraget ikke var filmet i henhold til arrangørens standarder. Rzayev og Agida skulle opprinnelig delta i 2016.
Albania skulle opprinnelig bli representert av Rovena Stefa som skulle fremføre «Zjarr». Stefa trakk seg senere av personlige årsaker, og Ilire Ismajli fikk tilbud om å delta for Albania. Ismajli hadde før dette fått tilbud om å delta i Tyrkvisjonens sangkonkurranse i 2021.
Kamen-na-Obi
Kamen-na-Obi (russisk: Ка́мень-на-Оби́) er en by i Altaj kraj i Russland. Den ligger på venstre bredd av elva Ob, rundt 170 km nordvest for Barnaul. Innbyggertall: 45 300 (2005 est.), 44 375 (folketelling 2002).
Bosetningen ble grunnlagt i 1751. Bystatus ble innvilget i 1915.
De viktigste virksomhetene i byen er næringsmiddelindustri og produksjon av teglstein og møbler.
Latvia under Sommer-OL 1924
Latvia under Sommer-OL 1924. 36 sportsutøvere fra Latvia deltok under Sommer-OL 1924 i Paris. Det var første gang Latvia deltok i et OL, de vant ikke noen medaljer.
Kommunestyre- og fylkestingsvalget 2011 i Nordland
Stemmetall
Partiforkortelser: A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti
Lokale lister: Bindal (1) = H/V; Bindal (2) = Sp/SV; Bindal (3) = Bindal alternative liste; Sømna (1) = Sømna bygdeliste; Sømna (2) = Tverrpolitisk liste; Vevelstad (1) = Kommunelista; Vevelstad (2) = Samarbeidslista; Herøy = H/V/Sp; Hemnes = Hemnes samfunnsparti; Rana = Miljølisten Rana; Lurøy = Lovund tverrpolitiske liste; Træna = Sp/KrF; Rødøy (1) = Rødøy fellesliste; Rødøy (2) = Stø kurs; Gildeskål = Arnøylista; Beiarn = Beiarn bygdeliste; Fauske (1) = Alt for innbyggerne; Fauske (2) = Felleslista; Tysfjord (1) = H/KrF/V/uavhengige; Tysfjord (2) = Tverrpolitisk liste; Tysfjord (3) = Tysfjord bygdeliste; Tjeldsund (1) = Bygdelista Fiskefjord – Kongsvik – Hårvik; Tjeldsund (2) = Hinnøysiden tverrpolitiske liste; Røst (1) = A/R/uavhengige velgere; Røst (2) = Sentrumslista (Kyst/Venstre/partipolitisk uavhengige velgere); Værøy = Felleslista for Værøy; Flakstad (1) = Flakstad distriktsliste; Flakstad (2) = Fredvang, Krystad og Skjelfjord bygdeliste; Hadsel (1) = Hadsel fellesliste; Hadsel (2) = Melbu og omegn samarbeidsliste; Bø = A/H; Øksnes = Øksnes tverrpolitiske liste; Andøy = Andøylista; Moskenes (1) = Bygdelista i Moskenes; Moskenes (2) = Moskenes fellesliste;
Kommunevise kommentarer
Fargekoder for partia:
Alstahaug
I Alstahaug stilte A, SV, R, Sp, KrF, V, H og Frp til valg. Arbeiderpartiet hadde stor framgang, opp 15,7 prosentpoeng til 32,6 prosent, og er kommunens klart største parti. På de neste plassene følger Høyre (21,2; ned 1,8) og Fremskrittspartiet (13,0; ned 2,5). Venstre hadde også god økning, og gikk opp 7,7 poeng til 9,8, mens Senterpartiet tapte mest (ned 4,8 poeng til 10,9). Ved valget i 2007 fikk Kystpartiet 4,1 prosent av stemmene og ett mandat, og Sandnessjøen tverrpolitiske liste – Bylista fikk 9,2 prosent og tre mandat. Ingen av disse stilte i 2011. Også Sosialistisk Venstreparti mista representasjonen i kommunestyret ved dette valget. Valgdeltakelsen var 60,1 prosent. Kommunestyrets størrelse blei redusert fra 31 til 27.
Høyres Stig Sørra måtte gå av som ordfører, og Bård Anders Langø (A) overtok i et teknisk samarbeid med Frp og V. Venstres Hanne Nora Nilssen fikk varaordførervervet.
Andøy
I Andøy var det mulig å stemme på A, Sp, KrF, V, H, Frp og den nye Andøylista. Den fikk 14,8 prosent og tre mandater. Høyre er kommunens største parti med 38,1 prosent (ned 1,6), fulgt av Arbeiderpartiet med 19,9 (ned 3,9). SV stilte ikke liste denne gangen og mista dermed sitt mandat. Valgdeltakelsen var 64,6 prosent.
Høyres Jonni Solsvik kunne etter valget gå på sin fjerde ordførerperiode. Knut Andreas Nordmo (Sp) blei valgt til varaordfører.
Ballangen
I Ballangen var det lister for A, Sp, KrF, V, H og Frp. Ved valget i 2007 var Arbeiderpartiet og Fremskrittspartiet størst. Denne gangen blei det Høyre og Senterpartiet. H gikk fram 18,1 prosentpoeng til 38,3, og Sp fram 3,6 til 24,3. A gikk tilbake 2,2 til 20,9, og Frp tilbake 11,9 til 10,9. SV, som fikk 2,9 prosent i 2007, stilte ikke liste. Valgdeltakelsen var 63,2 prosent.
Med åtte mot sju stemmer i kommunestyret blei Høyres Anne-Rita Nicklasson gjenvalgt som ordfører, dette til tross for at Arbeiderpartiet og Senterpartiet hadde inngått en avtale om å støtte Lene Fjelldal (Sp). Ettersom Frp hadde meldt at partiet ville stemme blankt, skulle avtalen tilsi flertall for Fjelldal, men det antas at en fra Arbeiderpartiets gruppe stemte for sittende ordfører. Hermod Amundsen (A) fikk vervet som varaordfører.
Beiarn
I Beiarn var det tre alternativ: A, Sp og Beiarn bygdeliste. Sistnevnte hadde reint flertall i det avtroppende kommunestyret, men gikk nå tilbake 29,9 prosentpoeng til 23,8 prosent. Arbeiderpartiet gikk fram 16,6 poeng til 47,9, og Senterpartiet økte med 13,3 til 28,3. Valgdeltakelsen var 78,6 prosent.
Forhandlinger førte til at Monika Sande (Sp) blei ny ordfører og Gudbjørg Navjord (Bygdelista) ny varaordfører.
Bindal
Av de landsdekkende partia var det bare Arbeiderpartiet som stilte rein liste i Bindal. Partiet, som var størst ved 2007-valget, gikk nå tilbake 8,5 prosentpoeng til 37,6 prosent. Det blei dermed forbigått av  felleslista for Høyre og Venstre, som økte med 19,1 poeng til 45,4. Også Senterpartiet og SV stilte fellesliste. Den gikk tilbake 5,9 poeng til 10,0, mens den lokale Bindal alternative liste gikk ned 4,6 til 7,0. Valgdeltakelsen var 74,6 prosent.
Petter Bjørnli fra H/V kunne fortsette som ordfører etter at det var inngått en avtale om at alternativlistas eneste representant, Britt Helstad, blir varaordfører.
Bodø
Det var ti lister i Bodø A, SV, R, Sp, KrF, V, H, Frp, Kyst og MdG. Arbeiderpartiet er største parti med 33,9 prosent (ned 4,2 prosentpoeng), men Høyre gikk mest fram: opp 10,4 til 23,2. Partiet passert dermed Fremskrittspartiet, som gikk tilbake 2,3 poeng til 22,2. Kommunen deltok i forsøket med elektronisk valg. Valgdeltakelsen var 65,9 prosent.
Arbeiderpartiets Odd-Tore Fygle måtte forlate ordførerstolen etter tolv år. Ny leder for Bodøs folkevalgte blei Ole Hjartøy fra Høyre med Tom Cato Karlsen (Frp) som vara.
Brønnøy
I Brønnøy kunne velgerne stemme på A, SV, Sp, KrF, V, H og Frp. Kommunens største parti, Senterpartiet, gikk tilbake 25,0 prosentpoeng til 18,2 prosent, og måtte dermed vike plass både for Arbeiderpartiet (opp 20,8 til 35,6) og Høyre (opp 24,0 til 32,5). Også Venstre, SV og Fremskrittspartiet hadde merkbar tilbakegang, alle rundt 3–4 prosent. Brønnøy samarbeidsliste, som i perioden før hadde 8,6 prosent og to mandater, stilte ikke til valg. Valgdeltakelsen var 62,4 prosent.
Tross kraftig tilbakegang kunne Senterpartiets Kjell Trælnes fortsette som ordfører, etter at det var inngått et valgteknisk samarbeid med H, Frp og V. Varaordfører blei Paul Birger Torgnes (H).
Bø
I Bø hadde felleslista mellom Arbeiderpartiet og Høyre suksess og fikk 63,7 prosent av stemmene (og 12 av 19 mandater), noe som var en framgang på 22,4 prosentpoeng. Ellers var det lister fra SV, Sp, V og Frp. Senterpartiet gikk tilbake 16,4 poeng til 12,6 prosent. Valgdeltakelsen var 69,2 prosent.
Sture Pedersen (H) kunne fortsette som ordfører, mens Sunniva Dahl (A) blei ny varaordfører.
Dønna
I Dønna kunne en velge mellom A, SV, Sp, H, Frp og Kyst. Her var det Sosialistisk Venstreparti som økte mest – en oppgang på 6,6 prosentpoeng gav 17,1 prosent og plassen som kommunens nest største parti. Arbeiderpartiet er størst med 32,8 prosent (opp 2,7). Fremskrittspartiet, som hadde andreplassen i forrige periode, blei nå minst av de sju partia – ned 13,3 poeng til 9,2. Kystpartiet hadde et av sine bedre resultat her, opp 5,9 til 13,4 prosent. Valgdeltakelsen var 68,0 prosent.
Anne Sofie Sand Mathisen og John Erik Skjellnes Johansen (begge A) blei henholdsvis ordfører og varaordfører. Valga skjedde med støtte fra Kystpartiet og Senterpartiet.
Evenes
I Evenes stilte A, SV, Sp, H og Frp opp. Høyre gikk fram heile 23,5 prosentpoeng, og med 55,3 av stemmene fikk partiet reint flertall i kommunestyret. Alle de øvrige partia gikk tilbake, Senterpartiet mest (ned 9,7 til 10,2). Arbeiderpartiet er nest største parti i kommunen (23,8 prosent; ned 4,4). Valgdeltakelsen var 70,6 prosent.
Jardar Jensen (H) kunne fortsette som ordfører, nå med partifellen Petter Paulsen i varastolen.
Fauske
Folk i Fauske kunne velge mellom A, SV, R, Sp, KrF, V, H, Frp og to lokale lister, Alt for innbyggerne (som var ny) og Felleslista. Sistnevnte hadde størst framgang, opp 7,6 prosentpoeng til 15,6 prosent. Dette er det tredje beste resultatet i kommunen, etter Arbeiderpartiet (34,3 prosent, opp 5,8) og Høyre (19,3 prosent; ned 2,9). Størst tilbakegang hadde Fremskrittspartiet, ned 5,8 poeng til 13,6 prosent. Blant de øvrige partia gjorde den nye Rødt-lista det best med 4,1 prosent. Senterpartiet mista sitt mandat og er det eineste listestillende partiet som ikke kom inn i kommunestyret. Valgdeltakelsen var 65,5 prosent.
I et samarbeid mellom A, H, KrF og V fikk Arbeiderpartiet ordføreren med Siv Anita Johnsen Brekke og Høyre varaordføreren med Ronny Borge.
Flakstad
Det var seks lister i Flakstad, for A, Sp, Frp og MdG, samt Flakstad distriktsliste og Fredvang, Krystad og Skjelfjord bygdeliste. Tross en tilbakegang på 8,4 prosentpoeng beholdt distriktslista med sine 35,2 prosent posisjonen som kommunestyrets største gruppering. Senterpartiet økte med 13,2 poeng til 25,6 prosent og en annenplass. Arbeiderpartiet mista 12,3 poeng, og 12,7 prosent av stemmene var bare nok til en fjerdeplass – etter bygdelista, som fikk 14,1 prosent (ned 1,0). Fremskrittspartiets liste var ny og fikk 7,9 prosent. Miljøpartiet stilte også i 2007 og klarte med en oppgang på 0,6 poeng til 4,3 å få et mandat denne gangen. Valgdeltakelsen var 60,9 prosent.
Stein Iversen fra distriktslista kunne fortsette som ordfører, mens Susann Skeistrand (A) blei varaordfører. Dette skjedde i et samarbeid med De Grønne.
Gildeskål
Ni alternativ var det i Gildeskål: A, SV, Sp, KrF, V, H, Frp, MdG og den nyeetablerte Arnøylista. Denne fikk 5,0 prosent av stemmene og ett mandat. Det var ellers relativt små forskyvninger mellom partia. Kristelig Folkeparti gikk mest tilbake. En nedgang på 3,6 prosentpoeng til 3,8 prosent betød at partiet rauk ut av kommunestyret. De største partia er Arbeiderpartiet (27,5 prosent; opp 1,4) og Høyre (19,8 prosent; opp 2,0). Valgdeltakelsen var 67,7 prosent.
Det blei inngått et valgteknisk samarbeid mellom A, SV, Sp og Frp, noe som førte til at Petter Jørgen Pedersen (A) blei valgt til ordfører og Hilde Furuseth Johansen (Sp) varaordfører.
Grane
Bjørn Ivar Lamo (A) kunne gå på sin tredje periode som ordfører og fikk partikollega Britt Aune Olsen i varaposisjon.
Hadsel
Hadsel hadde lister for A, SV, R, Sp, KrF, V, H og Frp, i tillegg til to lokale lister: Hadsel fellesliste og nykommeren Melbu og omegn samarbeidsliste. Fremskrittspartiet hadde stor framgang. Partiet gikk opp 18,3 prosentpoeng til 35,4 prosent. De to neste partiene i størrelse hadde mest tilbakegang, nemlig Arbeiderpartiet (ned 10,5 til 17,8) og Hadsel fellesliste (ned 11,3 til 12,2). Den nye samarbeidslista fikk 5,6 prosent av stemmene og ett mandat. Rødt, som også stilte ny liste, fikk 2,8 prosent, noe som ikke var nok til en kommunestyreplass. (KrF fikk mandat med ti stemmer mer enn Rødt.) Valgdeltakelsen var 63,2 prosent.